Johan & Mareli se selfdoen troue - Mooi Troues
Troue van die Jaar 2019 Registrasie
Johan & Mareli se selfdoen troue
Die troue van Johan en Mareli was op perde plaas in Mpumalanga gehou waar die paartjie se seremonie onder die bome was. Die gaste het Mareli sien aankom in haar mooi wit rok met kant om die skouers op ‘n perdekar. Ons is absoluut verlief op die dekor wat Mareli, haar ma en ouma self gedoen het. Die perde was self nie skaam om model te speel terwyl Johan en Mareli geposeer het vir hul fotos.
Maandag se artikel was oor versteekte kostes en een van die punte was om familie en vriende betrokke te maak by jou trou reëlings.
Ons weet julle sal die troue se fotos geniet soos ons dit geniet het.
Hoe het ons die eerste keer ontmoet?
3 April 2014. Ons al twee is baie lief vir hardloop en het aangesluit by Nelspruit se marathon klub waar ons mekaar letterlik raak gehardloop het. Dit was sonder twyfel liefde met die eerste oogopslag. Ons het begin gesels, uitasem en moeg, maar die vlinders was reeds daar.
Hoe het ons verloof geraak?
12 Junie 2015. Elf maande later het Johan ‘n Vrydag middag Mareli onkant gevang met ‘n skattejag. Haar hele familie was betrokke en het gehelp. Johan het Mareli deur hulle hele verhouding se hoogtepunte gevat waar elke familielid met ‘n protea en die volgende raaisel vir haar gewag het. By die laaste punt, op ‘n berg buitekant Nelspruit, het Johan gewag op sy knieë en ‘n ring in die sak.
Hoe lank was ons saam voor jul getrou het?
Een en ‘n halwe jaar.
Advies wat ons aan ander paartjies kan gee?
Moenie laat klein jakkalsies julle troue bederf nie. Die troue is net ‘n dag in jou lewe, die huwelik vir altyd. Fokus op mekaar en moet nooit sê MY troue nie, want dit is ONS troue.
Venue: Dunkeld Country Estate in Dullstroom
Fotograaf: Marné van Dyk
Rok: Bridal Room Pretoria
Hare: Anzel van Dyk van Paintbrushbeauty
Grimering: Dinette Prinsloo
Dekor verhuring: MNE Verhurings
Skryfbehoeftes: Jean-Marie Steenberg Graphic Design
Videograaf: Ludwig Sevenster en Darren Rix
Dekor: Meeste van ons dekor en trou goed is self gemaak deur Mareli, haar ma en ouma.
Lee & Lynette se Italië verlowing
Prettige trou skryfbehoefte inspirasie
Gerhard & Lientjie se natuur verlowing fotosessie
Wen ‘n Staaf Hangertjie van Sterns
Janus & Corlette se troue by The Nutcracker
VORIGE ARTIKELGebrande Oranje en Ligblou skryfbehoeftes
VOLGENDE ARTIKELDonovan & Courtney se verlowing
Gratis Dankie Kaartjies